কুড়িগ্রামের নাগেশ্বরী উপজেলার পৌরসভা এলাকায় বালাঘাট ব্রীজটির মোকা ভেঙ্গে একদিকে হেলে গেছে। পাশাপাশি ব্রীজের ভাঙ্গা মোকায় কাঠ বসিয়ে জীবনের ঝুকি নিয়ে পাড়াপাড় করছে লোকজন। এ অবস্থায় নিবিঘ্নে যাতায়াত ও মালপত্র আনা-নেয়ায় দুর্ভোগে পড়েছে প্রায় ১৫ গ্রামের প্রায় ৪০ হাজার মানুষ। এলাকাবাসী জানায়, দেড়যুগ আগে নাগেশ্বরী পৌরসভার গোদ্ধারের পাড়, মোছলিয়া ও মেছনি বিলের সংযোগ স্থলে বালাঘাট ব্রিজটি নির্মান করা হয়। ওই ব্রীজটি দিয়ে উপজেলার কানিপাড়া, জোলাপাড়া, টাপুরচর, নেয়াখালীপাড়া, সাতানিপাড়া, হিন্দুপাড়া, মুন্সীটারী, পঞ্চায়েতপাড়া, ফকিকের হাট, নেওয়াশী, খরিবাড়ী গ্রামের মানুষ যাতায়াত করেন।